**WABAG Water Services îmbunătățește facilitățile educaționale în cadrul UTCB**

**București, România - WABAG Water Services S.R.L., companie multinațională lider specializată în tehnologii de tratare si epurare a apelor uzate industriale, are plăcerea de a anunța inaugurarea unei săli de clasă modernizate in cadrul Facultății de Hidrotehnică, Universitatea Tehnică de Construcții, situată la adresa B-dul Lacul Tei, nr.122 – 124.**

În cadrul WABAG, înțelegem impactul profund al angajamentului social în conturarea unui viitor mai luminos pentru societatea noastră. Ne mândrim cu angajamentul nostru continuu de a sprijini asociațiile locale și instituțiile de învățământ.

Suntem încântați să vă împărtășim că WABAG Water Services S.R.L. a sponsorizat reabilitarea și modernizarea integrală a unei săli de clasă in cadrul UTCB, unde nu au fost făcute modernizări în ultimele cinci decenii.

**Proiectul de reabilitare și modernizare a cuprins:**

• Refacerea pereților și a tavanului

• Instalarea unui nou sistem de incalzire

• Înlocuirea pardoselii

• Instalarea unui sistem modern de iluminat

• Adăugarea de draperii noi

• Design inovator al sălii de clasă, adaptat nevoilor studenților

• Facilități moderne și mobilier nou, inclusiv birouri, scaune

• Instalarea unei noi table

CEO-ul WABAG Water Services S.R.L., domnul Erwin Mötz, și-a exprimat mândria de a sprijini mediul academic și educația. El a declarat: *„Acest proiect subliniază eficiența parteneriatelor pe termen lung între universități și companiile private, în beneficiul studenților și sporind competitivitatea companiei. Considerăm acest lucru drept gestul nostru de recunoștință față de comunitatea academică pentru contribuția la dezvoltarea personalului nostru calificat. Angajații noștri sunt cel mai mare atu al nostru și a fi martor la rezultatele pozitive ale contribuției noastre este cu adevărat plin de satisfacții.”*

Domnul Alexandru Dimache, Decanul Facultății de Hidrotehnică, a adăugat: *“Dorim să exprimăm cele mai profunde multumiri companiei WABAG Water Services, pentru contribuția la dezvoltarea bazei materiale destinate asigurării unor condiții de cea mai bună calitate pentru procesul didactic din facultatea noastră. Colaborarea permanentă cu specialiștii WABAG, unii dintre danșii foști studenți ai Facultății de Hidrotehnică, iată ca se materializează astazi și sub această formă, a unui spațiu de invatamant la cele mai inalte standarde. Ne dorim ca și alte companii să se alature inițiativei WABAG, pentru a putea pregăti viitorii specialiști in condiții cat mai bune. Încă o data, multumim!”*

Druckreduzierventil

Pump-Turbine in der Anlage Chiasso